รัฐบาลไทย-ข่าวทำเนียบรัฐบาล-ที่ประชุม EEC  ตอบรับแนวคิดนายกรัฐมนตรี ปรับเปลี่ยนเข้าสู่ New Normal  มุ่งยกระดับรายได้เกษตกรเทียบเท่ากลุ่มอุตสาหกรรมและการบริการ
วันจันทร์ที่ 22 มิถุนายน 2563
ที่ประชุม EEC  ตอบรับแนวคิดนายกรัฐมนตรี ปรับเปลี่ยนเข้าสู่ New Normal  มุ่งยกระดับรายได้เกษตกรเทียบเท่ากลุ่มอุตสาหกรรมและการบริการ
ที่ประชุม EEC  ตอบรับแนวคิดนายกรัฐมนตรี ปรับเปลี่ยนเข้าสู่ New Normal  มุ่งยกระดับรายได้เกษตกรเทียบเท่ากลุ่มอุตสาหกรรมและการบริการ
วันนี้ 22 มิถุนายน 2563 เวลา 09.30 น. ณ ตึกสันติไมตรี ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 3/2563 โดยที่ประชุม ฯ รับทราบ การจัดทําแผนพัฒนาการเกษตรในพื้นที่ EEC พร้อมรับนโยบายนายกรัฐมนตรี การบริหารจัดการพื้นที่การเกษตรรูปแบบใหม่ New Normal ด้วยข้อมูลและนวัตกรรม รองรับการปลูกพืชเกษตรที่เหมาะกับสภาพภูมิอากาศและใช้หลักการตลาดนําการผลิต มีรายละเอียดที่สําคัญ ดังนี้
นายกรัฐมนตรีคาดหวังว่าการจัดทําแผนพัฒนาการเกษตรในพื้นที่อีอีซี จะเป็นต้นแบบ เน้นความสําคัญในการจัดสรรพื้นที่ที่ดี ด้วยวิธีการเกษตรสมัยใหม่แบบ new normal โดยใช้ข้อมูลขนาดใหญ่ เทคโนโลยี วิเคราะห์ ประเมินสภาพภูมิอากาศ น้ํา ดิน จัดหาพื้นที่ที่เหมาะสมกับพืชเศรษฐกิจในแต่ละประเภท ด้วยการจัดกลุ่มเกษตรกร การจัดทําโซนนิ่ง โดยเฉพาะการจัดหาแหล่งน้ําทั้งการเกษตร การเพาะปลูกพืชต้องเน้นความต้องการของตลาดนําการผลิต สร้างมูลค่าเพิ่มให้กับสินค้าเกษตรไทยด้วยเทคโนโลยีในทุกขั้นตอน ตั้งแต่การปลูก การผลิต การเก็บรักษารวมถึงการแปรรูป ขยายช่องทางการจําหน่ายออนไลน์ ทั่วโลก ด้วย e-commerce รวมทั้งให้ความสําคัญด้านคุณภาพสินค้าและสุขอนามัยอาหารซึ่งเป็นปัจจัยที่สําคัญ
ทั้งนี้ ที่ประชุม กพอ. รับทราบการจัดทําแผนพัฒนาการเกษตรในพื้นที่อีอีซี มีเป้าหมายเพิ่มรายได้เกษตรกรให้ทัดเทียมกับกลุ่มอุตสาหกรรมและบริการ โดยให้ความสําคัญกับเกษตร 5 คลัสเตอร์ที่มีพื้นฐาน ทําได้ทันที ได้แก่ ผลไม้ – พืช Bio-Based3 - ประมง - สมุนไพร - พืชมูลค่าสูง (เช่น ไม้ประดับ/ผักปลอดสารพิษ) พร้อมแต่งตั้งคณะทํางานจัดทําแผนพัฒนาการเกษตรในพื้นที่ โดยรับนโยบายของนายกรัฐมนตรีในการจัดทําแผนเกษตรเชิงพื้นที่ต่อไป
โอกาสนี้ ที่ประชุมยังพิจารณาแนวทางผ่อนปรนการเดินทางเข้าประเทศที่เกี่ยวข้องกับอุตสาหกรรมในพื้นที่ อีอีซี หลังคลายล็อกดาว์นเมื่อสถานการณ์โควิด-19 ในไทยและต่างประเทศคลี่คลายและมีแนวโน้มดีขึ้นต่อเนื่อง ซึ่งจะมีบุคลากรภาคธุรกิจทั้งในระดับผู้บริหารและแรงงานชั้นสูง ที่ต้องเดินทางเข้ามาทํางานในพื้นที่อีอีซี คณะกรรมการนโยบายเขตพัฒนาพิเศษภาคตะวันออก (กพอ.) ทํางานร่วมกับกระทรวงสาธารณสุข กระทรวงการต่างประเทศ คณะกรรมการส่งเสริมการลงทุน เพื่อกําหนดกรอบแนวทางผ่อนการเดินทางเข้าประเทศที่เกี่ยวข้องกับอุตสาหกรรมในพื้นที่อีอีซี ตามมาตรการด้านสาธารณสุขอย่างเข้มงวด อาทิ การตรวจคัดกรองก่อนการเดินทางและเมื่อเดินทางถึงประเทศไทย การออกใบรับรองแพทย์ที่ยืนยันว่าผู้เดินทางมีสุขภาพเหมาะสมกับการเดินทางทางอากาศ (Fit to Fly) การจัดทําประกันด้านสุขภาพ รวมทั้งยังคงต้องมีการกักกันตัวเพื่อเฝ้าระวังอาการ Quarantine ด้วย ซึ่งจะได้มีการหารือแนวทางการขึ้นทะเบียนสถานที่และการบริการ Alternative State Quarantine เพิ่มเติมในพื้นที่อีอีซีอีกด้วย
ทั้งนี้ นายกรัฐมนตรีมอบให้สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) เสนอแนวทางผ่อนปรนการเดินทางเข้าประเทศในพื้นที่อีอีซีอย่างละเอียด ให้ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) ทราบ มีรูปแบบหรือแพลตฟอร์มในการติดตาม โดยคํานึงถึงความปลอดภัยด้านสาธารณสุขทั้งผู้ที่เดินทางเข้าและประชาชนภายในประเทศเป็นสําคัญ
***************************
กลุ่มประชาสัมพันธ์และเผยแพร่
สํานักโฆษก